११ औँ पटक आमरण अनशनमा बस्नुभएका डा गोविन्द केसीको मागमा ऐक्यबद्धता जनाउदै हेटौडामा र्याली निकाइएको छ । स्वास्थ्य शिक्षा एन तत्काल लागु गर, हामि डा.केसीको पक्षमा छौ जस्ता नारा लेखिएका पम्लेट सहित मकवानपुर औषधी ब्यवसायी संघ र मकवानपुर ल्याव एसोसियस (मेलान)ले आज साझ हेटौँडामा र्याली निकालेको हो ।
सरकारले पटक–पटक डाक्टर केसीसँग सहमति गरेपनि सहमति कार्यन्वयनमा भने अटेर गर्दै आएपछि डाक्टर केसीले ११ पटकसम्म अनशन बसिरहनु परेको भन्दै र्यालीमा सहभागीले आक्रोश समेत पोखेका थिए ।
प्रा डा केसी यही साउन ९ गतेदेखि त्रिवि शिक्षण अस्पताल, महाराजगञ्जमा अनशन बस्नुभएको छ । लगातारको अनशनले उनको स्वास्थ्य बिग्रदै गइरहेको छ ।